O echipă de experți OMS-EMA va evalua procedura de producție a vaccinului rusesc Sputnik V.
O echipă comună OMS-EMA va evalua procedura de producție a vaccinului anti-Covid Sputnik V. OMS: "Inspecțiile pentru evaluarea bunelor practici de producție vor avea loc de pe 10 mai până în prima săptămână din iunie". Vaccinul anti-Covid-19 Sputnik V este dezvoltat de institutul rus Gamalaya.
O echipă formată din experți ai Organizației Mondiale a Sănătății (OMS) și ai Agenției Europeane a Medicamentului (EMA) urmează să demareze pe 10 mai următoarea rudă de evaluare a vaccinului rusesc Sputnik V, a transmis OMS la solicitarea Reuters."Inspecțiile pentru evaluarea bunelor practici de producție vor avea loc de pe 10 mai până în prima săptămână din iunie", spune OMS.Echipa comună a OMS și EMA desfășoară, în această perioadă, inspecții privind practicile de testare clinică a vaccinului contra Covid-19 dezvoltat de institutul rus Gamalaya, a mai precizat sursa citată.Germania s-a arătat dispusă să achiziționeze până la 30 de milioane de doze Sputnik V în iunie, iulie și august, dacă Agenția Europeană a Medicamentelor va autoriza acest vaccin rusesc, a declarat joi, la Moscova, premierul landului Saxonia, Michael Kretschmer.